stanford-oval/wikipedia huggingface dataset:
רמת הנשיא (חיפה)
מבנה השכונה

השכונה משתרעת על פני כ-200 דונם, שמתוכם כ-60 דונם מיועדים להקמתם של כ-18 מגדלי מגורים בגבהים שונים ובסך הכל כ-1,200 יחידות דיור, פארק מרכזי ומרכז מסחרי. בשכונה שני רחובות, רחוב אלמוג אשר פונה לצד הדרומי של השכונה, ורחוב שונית אשר פונה לצד הצפוני-מזרחי של השכונה, בסך הכל עתידים להיות ברחוב שונית כעשרה בניינים רבי קומות, חלקם כבר נבנו.
מבנה השכונה > מבני החינוך בשכונה ומבנים קהילתיים

בשכונה קיימים שמונה מבנים המיועדים לגני ילדים, כאשר ארבעה מהם מיועדים למעונות ילדים בגיל הרך, וארבעה מבנים המיועדים לגנים בגילאי הטרום חובה וגן החובה. החל משנת 2016, פועלים במבנים אלו שני מעונות, של ארגון נעמ"ת ומעון נוסף, שני גני טרום-חובה ושני גני חובה..
באוקטובר 2017, פרסמה "החברה העירונית לתשתיות יפה נוף" מכרז להקמת בית הספר היסודי בשכונה, בו 20 כיתות לימוד. בית הספר, כיום בית הספר משמש חטיבת ביינים. בית הספר הושלם בספטמבר 2021.
מבנה השכונה > פארק "הפרפר"

פארק "הפרפר" נמצא בחלקה הפנימי של השכונה. הפארק משתרע על כ-20 דונם אשר מהם כ-12 דונמים של שטחים ירוקים, מתקני משחק אתגריים, מתקני כושר, מתקני טיפוס, משחקים לגיל הרך ומתקנים נוספים. במרכז הפארק הוקמה מזרקה אשר מאפשרת רחצה במים ובשעות הערב מוארת המזרקה באורות מתחלפים. בפארק הותקן מתקן צלחות קול לשימוש הקהל, מתקני כושר לגיל הרך ופינות ישיבה.
בפארק מתקן ענק בצורת ספינה, והוא המתקן הציבורי הגדול ביותר בעיר חיפה. בפארק ישנו אמפיתיאטרון המכיל כ-200 מקומות.
הפארק נבנה בצורת פרפר בהיותו ממוקם בנתיב נדידת פרפרים, כך שמרחוק נראה הפארק כפרפר פרוש כנפיים.
על עיצוב הפארק הופקד משרד האדריכלים מילר בלום, הוא מאופיין בצמחייה ים תיכונית, עצי זית, עצי דקל ועצים נוספים אשר מהווים את "גן הנשיא" הנמצא בפארק.
מבנה השכונה > המרכז המסחרי

בכניסה לשכונה הוקם, על שטח של 4.5 דונמים, מרכז מסחרי בן שתי קומות, ולו חניון תת-קרקעי בן קומה אחת. המרכז נרכש בשנת 2015 על ידי חברת הנדל"ן וילאר בכ-80 מיליון ש"ח.
במרכז ניתנים שירותים רפואיים באמצעות מרפאות של קופת חולים מכבי שירותי בריאות כללית, ובצמוד אליהם נמצא בית מרקחת של רשת סופר פארם, שטחי מסחר שונים וסניף שופרסל. כמו כן יש במקום סניף בנק, ומרכז שירות לאזרח של עיריית חיפה הממוקם בקומה השנייה של המבנה.
הערות שוליים

↑  ראובן בן-צבי, מת ד"ר חביב כיאט, מעריב, 3 בספטמבר 1979
1 2  אבי בר-אלי, שכונות של נייר, באתר הארץ, 31 באוגוסט 2006
↑  אורלי פלג-מזרחי, ‏החל שלב ההתנגדויות לפרויקט רמת חביב של חברת אנגל, באתר גלובס, 24 ביוני 2001
↑  דוד חיון, ‏עתירה נגד המחוזית חיפה בבקשה לערער על אישור תוכנית "רמת חביב" בחיפה, באתר גלובס, 20 באוקטובר 2002
↑  אורלי פלג-מזרחי, ‏חברת רמת חביב דורשת מעיריית חיפה לאשר רישום 73 דונם לטובתה, באתר גלובס, 26 ביולי 2006
↑  אריק מירובסקי, רחוב שונית 2-4 בחיפה: המחירים עלו ב-50% ויותר מאז 2001, באתר הארץ, 30 בנובמבר 2010
↑  גיא ימין, ‏אפריקה ישראל מהמרת על חיפה: רכשה בקומבינציה קרקע ל-1,050 דירות ברמת חביב, באתר גלובס, 20 ביולי 2005
↑  אוסיף השקעות ופתוח בע"מ - דו"ח תקופתי לשנת 2010
↑  גיא ימין, ‏אוסיף רכשה ב-23 מיליון דולר 60 דונם ברמת חביב בחיפה; הקרקע מיועדת ל-1,000 יחידות דיור, באתר גלובס, 5 בפברואר 2006
↑  גב ים מקבוצת נכסים ובניין נכנסת לשותפות של 50% בפרויקט של אוסיף בשכונת רמת חביב בחיפה, באתר גלובס, 8 במרץ 2006
↑  חיפה: אוסיף וגב-ים הגישו תוכנית ל-1,063 יח"ד במורדות הכרמל, באתר גלובס, 2 במאי 2006
↑  מיכל מרגלית, ‏הסתיים תכנון שכונת "רמת חביב" ל-1,060 דירות בחיפה, באתר גלובס, 14 בנובמבר 2010
↑  שי פאוזנר, ראיון "כלכליסט": "בחיפה ליד הים נחשב נחות. אנחנו נשנה את זה", באתר כלכליסט, 7 במרץ 2011
↑  מיכל ירון, החל אכלוס שכונת רמת-הנשיא בחיפה, באתר mynet (כפי שנשמר בארכיון האינטרנט), 11 ביוני 2013
↑  אבי שמול, רסקו שהחזיקה ב-50% מרמת הנשיא מכרה את חלקה לגב ים, באתר כלבו – חיפה והצפון, 2 בינואר 2020
↑  מוסדות החינוך העירוניים - עיריית חיפה
↑  יגאל חי, פורסם מכרז להקמת בית ספר ברמת הנשיא, באתר כלבו – חיפה והצפון, 30 באוקטובר 2017
↑  יגאל חי, בניית בית הספר חוגים תושלם בספטמבר 2019, באתר כלבו – חיפה והצפון, 30 ביולי 2018
↑  בועז כהן, הפתעה: בית הספר רמת הנשיא ישמש חטיבת ביניים, באתר כלבו – חיפה והצפון, 17 בינואר 2021
↑  פתיחת פארק רמת הנשיא - חיפהחיפה, באתר haifahaifa.co.il
↑  שלומית צור, שירי חביב ולדהורן, ‏וילאר רוכשת מרכז מסחרי בחיפה ב-80 מיליון שקל, באתר גלובס, 21 בדצמבר 2015
↑  מרכז רמת הנשיא | מרכז קניות בחיפה, באתר מרכז רמת הנשיא | מרכז קניות בחיפה
מתקן צלחות הקול בפארק הפרפר
מתקן הספינה בפארק הפרפר רמת הנשיא בחיפה
המרכז המסחרי ברמת הנשיא
שובר גלים

ערך זה עוסק במבנה המרכך את אנרגיית הגלים בים. אם התכוונתם למשמעות אחרת, ראו .
שוברי גלים המגנים על נמל לונג ביץ', קליפורניה, ארצות הברית
שקיעה על רקע שובר הגלים של חוף בת ים. הבדל ניכר במים השלווים שלפני השובר לעומת מאחוריו.
שובר גלים בנמל תל אביב
שובר גלים הוא מבנה, נייח או צף, המוצב בים ומיועד לרכך את אנרגיית הגלים. בכך שובר הגלים יוצר השקטה (רגיעה) של פני המים המצויים מעברו.
מבנה שובר הגלים

לרוב, בייחוד כאשר מדובר בשוברי גלים גדולים (לנמלים, מרינות וכיוצא בזה), בנוי שובר הגלים כמערום אבנים שכבתי ומדורג. בבסיס שובר הגלים מונחים סלעים גדולים ("בולדרים") במשקלים גדולים של עד 20 טון, והסלעים במעלה השובר יקטנו בגודלם. על מנת למנוע מכוחות המים הנסוגים לפגוע ביציבות שובר הגלים, מתוכנן שובר גלים מודרני על מנת לאפשר זרימה מוגבלת של המים.
מבנה שובר הגלים > שכבת שריון

על גבי שובר הגלים מונחים אלמנטים בעלי גאומטריה מיוחדת הפונים לחזית הים ומקנים למערכת מאפיינים של שריון. גלי הים המתנפצים על גבי שובר הגלים נתקלים בשכבת השריון ובכך מומרת אנרגיית הגל לאנרגיות אחרות (קול, רסיס מים, חום וכיוצא בזה). בעולם קיימות טכנולוגיות רבות לשכבת השריון הנ"ל. בין השיטות הבולטות בשנים האחרונות (החל מ-1950 ואילך) ניתן למצוא:
Antifer cubes - שכבת שריון הבנויה מאבני ענק המשתלבות אחת בשנייה.
Dolos (אנ') - שכבת שריון הבנויה מיציקות בטון בעלות צורות גאומטריות מורכבות.
היבטי סביבה בבניית שוברי גלים נייחים

לשוברי גלים יש השפעה על אופן זרימת החול. במזרח ים התיכון כיוון זרימת החול הוא מדרום לצפון לאורך חופי ישראל. בניית שובר גלים ליד חופיה של ישראל מביאה להצטברות חול מדרום לשובר הגלים ולהיעדר חול מצפון לו.
שוברי גלים מנותקים

שובר גלים מנותק הוא מבנה ימי הנבנה במקביל לקו החוף, במטרה לבלום או להקטין את אנרגיית גלי הים הנעים אל עבר החוף.
לשוברי גלים אלו חסרונות סביבתיים רבים: עצירת גלי הים מלהגיע לחוף יוצרת בין שובר הגלים לחוף אזור בו החול לא נע ונלכד, וכך נוצרת לשונית חול (טומבולו, שרטום). החול הנצבר בלשונית נגרע מחופים סמוכים וכך נגרם להם נזק. בדומה לשוברי גלים הניצבים לחוף גם שובר גלים מנותק גורם לשיבוש בזרימת החול, שכאמור בישראל הוא בדרך כלל מדרום לצפון. נזקים נוספים של שוברי גלים מנותקים הם פגיעה בנוף וחסימה של מבטים מן החוף אל האופק, הגברת זיהום הים בשל הפחתה משמעותית של תנועת המים, זרמים מאוד חזקים בקצוות שמגבירים מאוד את מקרי הטביעה. בנוסף שוברי גלים מנותקים מונעים שימוש בחוף לפעילות ספורט ימי כמו גלישת גלים. בניית שוברי גלים מנותקים מקובלת מאוד במדינות הים התיכון כגון איטליה, והם נבנו גם במקומות רבים
בחופי הים התיכון של ישראל: מנהריה בצפון ועד אשקלון בדרום והמוכרים ביותר הם לאורך חופי הטיילת של ת"א, מצפון למרינה הרצליה ובמרכז חוף נתניה.
יחסים כמותיים בין אורך שובר הגלים למרחקו מהחוף שיביאו להיווצרות חיבור שרטון החול לשובר הגלים או ימנעו זאת
כאשר היחס בין אורך שובר הגלים למרחקו מקו המים בחוף קטן מ-0.6 עד 0.7 (כלומר אורך שובר הגלים חלקֵי המרחק מן החוף מביא ליחס הזה), לא ייווצר חיבור, כי אם רצועת שרטון חולי מכיוון קו המים לשובר הגלים שאינה מגיעה עדיו.
כאשר היחס האמור, עולה על 0.9 או 1.0 (כלומר אורך שובר הגלים דומה באורכו, או אפילו ארוך יותר, ממרחקו לקו המים בחוף), הרי שייווצר חיבור הסרטון החולי אל שובר הגלים. חיבור כזה נקרא בשפה המקצועית טומבולו.
עם זאת, ייתכנו משתנים נוספים שישפיעו על הנ"ל.
השקעת החול שיוצרת את השרטון החולי, ולעיתים את ה"טומבולו", באה על חשבון השקעת החול לאורך קו החוף שהייתה נמשכת לולא בנו את שוברי הגלים. יש על כן גופים המתנגדים להקמת שוברי גלים בחופי הרחצה, גם מהסיבה הזו.
ראו גם

אי מלאכותי
שוברי הגלים בחופי תל אביב
הערות שוליים

↑  Detached breakwaters, WaybackMachine - Internet Archive
↑  שוברי הגלים בתוכנית חזית הים בהרצליה - עמדת עמותת צלול, באתר עמותת צלול, 4 יוני, 2020.
↑  זיהוי מיני הדגים והמאפיינים של חלקם באדיבות האקולוגית גב' שירה סלינגרה מ-מוזיאון הטבע ע"ש שטיינהרדט באוניברסיטת תל אביב.
| --- | --- |
בקרת זהויות :  NLI: 987007282645005171  BnF: cb121194301 (data)  GND: 4273844-1  LCCN: sh85016673  LNB: 000113413  NDL: 00560820 
דגי אובלד שחור זנב ליד שובר הגלים בחוף פרישמן בתל אביב
שיטת המומנטים

בסטטיסטיקה, שיטת המומנטים היא שיטה שבאמצעותה אומדים פרמטרים המאפיינים התפלגות של אוכלוסייה מסוימת.

בשיטה זו, נאמוד את המומנט ה- k, באמצעות הממוצע של החזקה ה- k. באומדים אלו נשתמש כדי לחלץ אומדים לפרמטרים הלא ידועים.
השיטה

נניח שההתפלגות שמתארת את האוכלוסייה מורכבת מ- k פרמטרים בלתי ידועים:  \theta _{1},\theta _{2},...,\theta _{k}. פרמטרים אלו מרכיבים את פונקציית הצפיפות  f_{W}(w;\theta ) של ההתפלגות של משתנה מקרי  W. נניח שניתן לבטא את  k המומנטים של ההתפלגות האמיתית כפונקציות של  \theta _{1},...,\theta _{k}.
נבחר מדגם בגודל  n אשר את תוצאותיו נסמן  w_{1},...,w_{n}. עבור  j=1,...,k
נסמן:  {\hat {\mu }}_{j}={\frac {1}{n}}\sum _{i=1}^{n}w_{i}^{j}  להיות המומנט המדגמי ה- j, אומד ל- \mu _{j}.
האומדים בשיטת המומנטים לפרמטרים  \theta _{1},\theta _{2},\dots ,\theta _{k}, אשר מסומנים  {\hat {\theta }}_{1},{\hat {\theta }}_{2},\dots ,{\hat {\theta }}_{k}, מוגדרים להיות הפתרון של מערכת המשוואות הבאה:
דוגמאות > התפלגות מעריכית

יהיו  X_{1},...,X_{n}\sim exp(\theta ) משתנים מקריים המתפלגים מעריכית עם פרמטר  \theta . 

נסמן:   \mu _{1}=E[X]={\frac {1}{\theta }}, 

אזי  {\hat {\mu }}_{1}={\frac {1}{\hat {\theta }}}, כאשר  {\hat {\mu }}_{1}={\bar {x}}={\frac {1}{n}}\sum _{i=1}^{n}x_{i}. 

לכן, האומד ל- \theta  בשיטת המומנטים מקיים  {\hat {\theta }}={\frac {1}{\bar {x}}}
דוגמאות > התפלגות גמא

יהיו  y_{1},...,y_{n}\sim \Gamma (\alpha ,\beta ) משתנים מקריים המתפלגים בהתפלגות גמא. 

אזי, ידוע כי התוחלת והשונות של ההתפלגות מקיימות:  E[y]={\frac {\alpha }{\beta }},Var[y]={\frac {\alpha }{\beta ^{2}}} 

נסמן:     m_{1}={\bar {y}}={\frac {1}{n}}\sum _{i=1}^{n}y_{i},m_{2}={\frac {1}{n}}\sum _{i=1}^{n}y_{i}^{2}

באמצעות התוחלת והשונות נחשב את המומנט הראשון והשני:    \mu _{1}={\frac {\alpha }{\beta }},\mu _{2}=({\frac {\alpha }{\beta }})^{2}+{\frac {\alpha }{\beta ^{2}}}={\frac {\alpha (\alpha +1)}{\beta ^{2}}}, 

(זאת מאחר ש-    \mu _{2}=E[y^{2}]=Var[y]+E^{2}[y]) 
.


אזי, לפי שיטת המומנטים  m_{1},m_{2} הם אומדים למומנטים  \mu _{1},\mu _{2}. כעת נפתור את מערכת המשוואות:
\left\{{\begin{matrix}\displaystyle m_{1}={\frac {\alpha }{\beta }}\\m_{2}={\frac {\alpha (\alpha +1)}{\beta ^{2}}}\end{matrix}}\right.
ומכאן נקבל: 

 {\hat {\alpha }}={\frac {{\bar {y}}^{2}}{{\frac {1}{n}}\sum _{i=1}^{n}(y_{i}-{\bar {y}})^{2}}}   , {\hat {\beta }}={\frac {\bar {y}}{{\frac {1}{n}}\sum _{i=1}^{n}(y_{i}-{\bar {y}})^{2}}} 



אלו האומדים לפרמטרים  (\alpha ,\beta ) של ההתפלגות, בשיטת המומנטים.
יתרונות וחסרונות השיטה

שיטת המומנטים היא פשוטה באופן יחסי ומפיקה אומדים עקיבים (תחת הנחות חלשות), אם כי אומדים אלה הם לרוב בעלי הטיה.
במקרים רבים, בעת אמידת פרמטרים ממשפחה מוכרת של התפלגויות, קיימת עדיפות לשימוש באומד נראות מרבית. עם זאת, ישנם מקרים בהם לא ניתן לחשב אומד בשיטת הנראות המרבית ללא שימוש בכוח מחשוב. לעומת זאת ניתן לחשב אומד בשיטת המומנטים בקלות בצורה ידנית, ואף להשתמש בהם כנקודת התחילה לשיטות היוריסטיות למציאת אומד הנראות המרבית.
שער ספטימיוס סוורוס

| --- | --- |

 מידע כללי
 סוג:  שער ניצחון, אתר ארכאולוגי 
 על שם:  ניצחונו על האימפריה הפרתית
 כתובת:  פורום רומאנום 
 מיקום:  רומא 
 מדינה:  איטליה 
 הקמה ובנייה
 תקופת הבנייה:  ?–203
 תאריך פתיחה רשמי:  203 
 קואורדינטות:  41°53′34″N 12°29′05″E﻿ / ﻿41.892777777778°N 12.484722222222°E﻿ / 41.892777777778; 12.484722222222
  (למפת רומא מוגדלת) שער ספטימיוס סוורוס(למפת רומא רגילה) שער ספטימיוס סוורוס
 
שער ספטימוס סוורוס הוא שער ניצחון שיש לבן המצוי בקצה הצפון מזרחי של הפורום של העיר רומא. השער הוקם בשנת 204 להנציח את ניצחון הקיסר הרומי ספטימיוס סוורוס ובניו קרקלה וגטה על האימפריה הפרתית בקרבות שנערכו בין השנים 195 ו-202.
השער בעל שלוש הקשתות היה מוצב בעבר על בימה מוגבהת עשויה אבן טרוורטין, אליה הגיעו באמצעות גרם מדרגות. תקרת הקשת המרכזית של השער מעוטרת. גרם מדרגות במבנה השמאלי ביותר (הדרומי) של השער הוביל אל הגג, עליו הייתה מוצבת קוודריגה ובה פסלי הקיסר ושני בניו. את השער מעטרים תבליטים המתארים את הניצחון. שער זה היווה מודל לחיקוי בשערי הניצחון שנבנו בשנים מאוחרות יותר באירופה.
לאחר מותו של ספטימוס סוורוס משלו יחד בניו, עד שקרקלה רצח את גטה. בעקבות רצח זה הוסרו כל פסליו של גטה שהיו מוצבים במקומות ציבוריים לשם הכחדת זכרו. במסגרת זו הוסר פסלו של גטה מראש שער הניצחון ונמחקה דמותו מכל תבליטי השער.
בעקבות תהליכי סחף הלך וגבה מפלס ויה סאקרה, גרם המדרגות והבימה המוגבהת כוסו והדרך עברה מתחת לקשת השער. במהלך ימי הביניים, בשל השיטפונות שעברו באין מפריע דרך העמק, כוסתה מחציתו התחתונה של השער בסחופת והיא לא היייתה גלויה למבקרים במקום. כפי שניתן לראות מציורו של קאנאלטו משנת 1742, מרומי הקשתות הצידיות נמצאו בגובה פני הקרקע.
השער עצמו ניצל מהרס ומביזת השיש לשימוש משני בשל הפיכתו בראשית המאה ה-8 לחלק מכנסיית סרגיוס ובכחוס (אנ') שנהרסה במאה ה-16. חשיפת השער במלואו נעשתה בתחילת המאה ה-19 ביוזמת האפיפיור פיוס השביעי. בשנות ה-80 וה-90 של המאה ה-20 נערכו באתר פעולות שיקום נרחבות.
שער ספטימיוס סוורוס בציור של קאנאלטו, 1742
מתבליטי השער
שארל השני, מלך נווארה

איור של שארל השני, מלך נווארה
שארל השני (צרפתית: Charles II; ‏10 באוקטובר 1332 - 1 בינואר 1387), המכונה גם "שארל הרע" היה מלך נווארה בין 1349 ל-1387 והדוכס מאברה (Évreux) בין 1343 ל-1387.
ביוגרפיה

שארל נולד באברה לז'אן השנייה, מלכת נווארה, בתו של לואי העשירי, מלך צרפת, ובעלה פיליפ, רוזן אברה. מלבד אדמותיה של ממלכת נווארה בהרי הפירנאים, היו לו שטחים נרחבים גם בנורמנדי, שאותם ירש מהוריו שקיבלו אותם כפיצוי על ויתורם על תביעותיהם בצרפת, שמפאן, וברי ב-1328. לפיכך, אברה ואזורים אחרים בצפון צרפת (מורטן, חלקים מוקסן, חלק מקוטנטן) היו שייכים לו. למעשה, קיווה שארל כי יוכרו תביעותיו לכתר הצרפתי, בהיותו נכדו של המלך לואי העשירי.
כחלק מתביעותיו לאזורים נוספים, היה שארל מעורב בהתנקשות בחייו של המשנה למלך צרפת שארל דה לה סרד, ב-8 בינואר 1354. לה סרד היה מופקד על שמפאן, ברי ואנגולם, שטחים ששארל תבע כיורשה של אימו. בתגובה, תקף ז'אן השני, מלך צרפת את אברה ונווארה. שארל כרת ברית עם אויבה של צרפת, אדוארד, הנסיך השחור (בנו של אדוארד השלישי, מלך אנגליה). הסכם שלום נחתם ב-22 בפברואר 1354 (הסכם מנט), והעביר שטחים נוספים לחזקתו של שארל. הסכם זה, כמו הסכם ואלון, שנה לאחר מכן, לא החזיקו מעמד ושארל המשיך להתכתש עם הצרפתים ולחתור תחת חותנו. ב-1356 כלא ז'אן את שארל בטירת גלר. כעבור זמן קצר, בנובמבר 1357, שוחרר במהלך המתקפה האנגלית בקרב פואטייה והצטרף לז'אקרי, המורדים נגד האצילים.
שארל נהרג כאשר נר העלה את חדרו באש והרג את שארל השני.
משפחתו

שארל נישא ב-1352 לז'אן מוולואה, מלכת נווארה, בתו של ז'אן השני, מלך צרפת. ילדיהם היו:
מארי (1360–1400), נישאה לאלפונסו מאראגון, דוכס גאנדיה.
שארל השלישי, מלך נווארה (1361-1425).
בון (1364–1389).
פייר מאברה, רוזן מורטן (1366–1411).
פיליפ (1368), מת בינקותו.
ז'אן (1370-1437), נישאה לז'אן החמישי, דוכס ברטאן ולאחר מכן להנרי הרביעי, מלך אנגליה.
בלאנש (1372–1385).
בשנת 1387 מת שארל בעיר פמפלונה.
שיזואוקה (מחוז)

מחוז שיזואוקה (ביפנית: Shizuoka-ken 静岡県) הוא מחוז באזור צ'ובו שבאי הונשו, יפן. בירת המחוז היא העיר שיזואוקה. העיר המאוכלסת ביותר במחוז היא הממאצו.
היסטוריה

בעבר התחלק האזור בו שוכן מחוז שיזואוקה בין המחוזות טוטומי, סורוגה ואיזו, והיה בשליטתו של טוקוגאווה איאיאסו. לאחר שכבש לעצמו אדמות באזור קאנטו, מסר טוקוגאווה את השליטה על האזור לאדונו אודה נובונאגה. לאחר שהפך לשוגון, לקח טוקוגאווה את האדמות בחזרה ואף פיקח עליהם ישירות. לאחר רסטורציית מייג'י ב-1868 איבד השוגון את כוחו, וב-1871, עם ביטול שיטת ההאן, אוחדו המחוזות והפכו למחוז שיזואוקה.
גאוגרפיה

מחוז שיזואוקה שוכן לחופו של האוקיינוס השקט במזרח, ומגיע עד האלפים היפניים במערב. הוא גובל במחוזות הבאים: קנאגאווה, יאמאנאשי, שעל הגבול ביניהם שוכן הר פוג'י, נאגנו, ואאיצ'י. 11% משטח המחוז מוקדש עבור פארקים לאומיים.
גאוגרפיה > ערים

במחוז שיזואוקה 23 ערים:
| --- | --- |
 אומאזאקי  אטאמי  איווטה  איזו  איזונוקוני  איטו  גוטנבה  הממאצו  יאיזו  מישימה  מקינוהארה  נומזו:  סוסונו  פוג'י  פוג'יאדה  פוג'ינומיה  פוקורואי  קקגווה  קיקגווה  קוסאי  שיזואוקה (בירת המחוז)  שימדה  שימודה
רמת הסוכר בדם

| --- | --- |
 שיוך:  ריכוז (כימיה), בדיקה רפואית 
 מיקום אנטומי:  נסיוב 
 מזהים
 קוד MeSH:  D09.947.875.359.448.500 
 מזהה MeSH:  D001786 
 מערכת השפה הרפואית המאוחדת:  C0005802 
 
בדיקה של רמת הסוכר בדם
רמת הסוכר בדם היא כמות הגלוקוז הקיימת בדם אצל בני אדם, ובעלי חיים אחרים. גלוקוז הוא סוכר פשוט ובדרך כלל יש כ-4 גרם גלוקוז בדמו של אדם במשקל 70 ק"ג. הגוף מווסת את רמת הגלוקוז בדם כחלק מחילוף החומרים המטבולי. הגלוקוז מאוחסן בשרירי השלד ובתאי הכבד בצורת גליקוגן. אצל אנשים בצום רמת הגלוקוז בדם נשמרת קבועה על חשבון מחסני הגליקוגן בכבד ובשרירי השלד.
בבני אדם רמת גלוקוז בדם של 60–100 מיליגרם לדציליטר (mg/dl) היא קריטית לתפקוד תקין ברקמות, כשהמוח האנושי צורך כ-60% מהגלוקוז בדם (אצל מי שאינם מרבים לעסוק בפעילות פיזית). גלוקוז יכול להיות מועבר מן המעיים או הכבד לרקמות אחרות בגוף דרך מחזור הדם. ספיגת הגלוקוז לתאים מוסדרת בעיקר על ידי ההורמון אינסולין, המיוצר בלבלב.
רמת הגלוקוז בדרך כלל נמוכה במיוחד בבוקר, לפני ארוחת הבוקר, וגבוהה לאחר ארוחות למיניהן. רמת הסוכר בדם מחוץ לטווח הנורמלי עשויה לשמש אינדיקציה לסיבוכים רפואיים. מצב בו רמת הסוכר בדם גבוהה תמיד מכונה היפרגליקמיה; מצב בו רמת הסוכר בדם נמוכה תמיד מכונה היפוגליקמיה. היפרגליקמיה הוא האינדיקטור העיקרי לסוכרת.
קיימות שיטות שונות לבדיקת ומדידת רמות הסוכר בדם; ישנן תרופות המטפלות בהגדלת או הקטנת רמת הגלוקוז.
היפרגליקמיה

רמת סוכר גבוהה בדם מכונה היפרגליקמיה, והיא משפיעה על אנשים הסובלים מסוכרת. בין הגורמים המשפיעים על שמירת רמת הסוכר בדם תזונה ופעילות גופנית, אך מחלות ותרופות שאינן קשורות לסוכרת יכולות אף הן להשפיע על רמת הסוכר בדם. דילוג על מינונים או אי נטילת מספיק אינסולין או תרופות אחרות להורדת רמת הסוכר בדם יכולים להוביל להיפרגליקמיה, אשר יכולה להיות חמורה ולגרום לבעיות בריאותיות קשות הדורשות טיפול חירום, כולל תרדמת סוכרתית. היפרגליקמיה ממושכת, גם אם אינה חמורה, עלולה להוביל לבעיות בריאותיות המשפיעות על תפקוד העיניים, הכליות, העצבים והלב. היפרגליקמיה בדרך כלל אינה גורמת לתסמינים אלא כשרמת הסוכר בדם עולה מעל 180 עד 200 מיליגרם לדציליטר. תסמיני היפרגליקמיה מתפתחים באיטיות במשך מספר ימים ואף שבועות, ככל שרמות הסוכר בדם נשארות גבוהות יותר, כך הסימפטומים עלולים להחמיר.
היפרגליקמיה > סימנים ותסמינים מוקדמים

זיהוי תסמינים מוקדמים של היפרגליקמיה יכול לעזור לזהות ולטפל בה מיד:
השתנה תכופה
צמא מוגבר
ראייה מטושטשת
תחושות חולשה או עייפות יוצאות דופן.
היפרגליקמיה > סימנים ותסמינים מאוחרים

אם ההיפרגליקמיה לא מטופלת, היא עלולה לגרום להצטברות חומצות רעילות הנקראות קֵטוֹנים (Ketones) הנצברות בדם ובשתן. מצב זה נקרא "חמצת קטוטית סוכרתית" .
ריח רע מהפה
יובש בפה
כאבי בטן
בחילות והקאות
קוצר נשימה
בלבול
אובדן הכרה.
היפרגליקמיה > סיכונים

לחולים עם סוכרת מסוג 2 יש סיכון של פי 2 עד פי 4 למחלת לב כלילית (CHD) וסיכון של פי 4 לתמותה ממחלת לב. נתונים אפידמיולוגיים מצביעים על כך שרמת המוגלובין מסוכרר (A1c) של ≤7% יכולה למנוע או למזער את הסיבוכים הקשורים לסוכרת מסוג 2. מחקרים הראו כי קיים סיכון מוגבר לתמותה קרדיווסקולרית לפני הופעת סוכרת מסוג 2. נוכחותה של מחלת כליות כרונית לפני הופעת הסוכרת הקלינית מספקת ראיות חזקות לאפשרות של מניעת סוכרת בחולים בסיכון. הנתונים מצביעים על כך שהדפוס האתרוגני של שינויים במצב טרום סוכרתי נראה בעיקר בחולים עמידים לאינסולין ולא באלה עם הפרשת אינסולין נמוכה באופן חריג. לכן, אסטרטגיות למניעה או לטיפול בסוכרת מסוג 2 צריכות להתמקד בשיפור הרגישות לאינסולין. ניסויים קליניים הראו כי שינויים באורח החיים (למשל, תזונה ופעילות גופנית), כמו גם שימוש במטפורמין, אקרבוז או טרוגליטזון, מפחיתים את סיכויי התפתחות הסוכרת מסוג 2. מניעת סוכרת מסוג 2 עשויה להיות אסטרטגיה חשובה לעיכוב או מניעת מחלות לב וכלי דם אצל אנשים רבים.
היפוגליקמיה

היפוגליקמיה היא מצב של תת-סוכר בדם, כשרמת הסוכר בדם יורדת באופן קיצוני מהרמה הנורמטיבית - פחות מאשר 60 מיליגרם לדציליטר בדם. במצב כזה תפקוד מערכות הגוף עלול להשתבש. טיפולים מסוימים לסוכרת מגבירים את הסיכון להיפוגליקמיה, בפרט כל האינסולינים ומפרישי האינסולין. היפוגליקמיה נותרה גורם מגביל עיקרי בניהול גליקמי מוצלח, למרות זמינות אפשרויות המניעה כגון משאבות אינסולין וכלבים שאומנו לזהות היפוגליקמיה. שיעורי היפוגליקמיה לא חמורים (טיפול עצמי) וחמורים (הדורשים סיוע בהחלמה) גבוהים יותר בקרב אנשים עם סוכרת מסוג 1, אך גם חולי סוכרת מסוג 2 המטופלים באינסולין נמצאים בסיכון. סקירה סדירה חיונית בין חולי סוכרת לבין המטפלים שלהם ואנשי מקצוע בתחום הבריאות. המודעות לסכנות האפשריות של היפוגליקמיה היא בסיסית לניהול אופטימלי של סוכרת.
היפוגליקמיה > תסמינים

רעידות
חולשה וסחרחורת
חרדה
הזעה
רעב
תחושת נמלול
בלבול ואדישות לסביבה
עייפות
פרכוסים.
היפוגליקמיה > דרכים למנוע היפוגלקמיה

מספר אפשרויות למניעה וטיפול קיימות כדי למנוע הידרדרות למצב של היפוגליקמיה. באופן כללי, בעוד שאינסולין אמור להפחית הסיכון להיפוגליקמיה לא חמורה, הוא לא משפיע על הסיכון הקיים כשחולה מגיע למצב של היפוגליקמיה חמורה. גם ניטור סוכר פלאש וגם ניטור סוכר רציף (CGM) הוכחו כמפחיתים את התדירות של היפוגליקמיה חמורה אצל אנשים שטופלו באינסולין. CGM בזמן אמת יכול להפחית את התדירות של היפוגליקמיה חמורה אצל אנשים עם מודעות לקויה להיפוגליקמיה ובאלה עם סוכרת סוג 1 ארוכת שנים. השימוש בעירוי אינסולין תת-עורי מתמשך עם משאבות אינסולין הראה כי ניתן להפחית את תדירות ההיפוגליקמיה, בנוסף כלבים שאומנו לזהות הופעת היפוגליקמיה הוכחו כמזהים באופן אמין אירועי היפוגליקמיה יומיים וליליים ומשפרים את התוצאות הקליניות והפסיכו-סוציאליות אצל אנשים עם סוכרת המטופלת באינסולין. לבסוף, חומרים טיפוליים משלימים שונים נוסו למניעה וטיפול בהיפוגליקמיה. למרות ההתקדמות הטכנולוגית והטיפולית להפחתת התרחשות היפוגליקמיה, היפוגליקמיה חמורה נותרה דאגה מרכזית אצל חולי סוכרת.
הערות שוליים

↑  Dario Giugliano, Antonio Ceriello, Katherine Esposito, Glucose metabolism and hyperglycemia, The American Journal of Clinical Nutrition 87, 2008-01-01, עמ' 217S–222S doi: 10.1093/ajcn/87.1.217S
↑  Hyperglycemia in diabetes - Symptoms and causes, Mayo Clinic (באנגלית)
↑  Steven J. Haffner, Holly Cassells, Hyperglycemia as a cardiovascular risk factor, The American Journal of Medicine 115, 2003-12-08, עמ' 6–11 doi: 10.1016/j.amjmed.2003.09.009
↑  Vivian T. Thieu, Beth D. Mitchell, Oralee J. Varnado, Brian M. Frier, Treatment and prevention of severe hypoglycaemia in people with diabetes: Current and new formulations of glucagon, Diabetes, Obesity and Metabolism 22, 2020-04, עמ' 469–479 doi: 10.1111/dom.13941
| --- | --- |
בקרת זהויות :  NLI: 987012431035205171  BNE: XX533079  BnF: cb12046627d (data)  GND: 4146101-0  LCCN: sh85015019  NKC: ph120573
שיטת ספירה

שיטת ספירה היא שיטה להצגתם של מספרים באמצעות קבוצה נתונה של סימנים, הקרויים ספרות. שיטת הספירה המקובלת ביותר בימינו היא השיטה העשרונית המשתמשת בספרות הודיות-ערביות, אך בעבר היו מקובלות שיטות ספירה אחרות. מחשבים משתמשים בשיטת ספירה בינארית, המתאימה יותר למערכות האלקטרוניות שלהם.
המספר המוכר לנו 12, למשל, מוצג בספרות רומיות כ-XII, בספרות עבריות בתור י"ב, בספרות בינאריות הוא 1100, ובספרות הקסדצימליות הוא C. צורות ההצגה השונות אינן משנות את מהותו של המספר, ומבחינה מתמטית אין משמעות לבחירת הסימון.
השיטות המודרניות משתמשות במספר קטן מאוד של ספרות, אולי בתוספת מעט סימנים נוספים, על מנת להציג תחום רחב מאוד של מספרים. עיקרן בהצגה שבה למיקום היחסי של כל ספרה במספר יש חשיבות לקביעת הערך המוצג. בחלק מהשיטות הקדומות יותר יש ערבוב, או אף חוסר שימוש, במיקום של הספרה כדי לקבוע את ערכו של המספר. יתרונן של השיטות המודרניות הוא בתמציתיות, באחידות, וביכולת ההרחבה בהן ניתן להציג את המספרים. אך שיטת מיקום כזו דורשת לימוד, כי היא פחות טבעית. שיטת המיקום היא יתרונה העיקרי של מערכת ספרות הודיות-ערביות על מערכות אחרות.
ראו גם

בסיס
בסיס הקסדצימלי
בסיס בינארי
בסיס אוקטלי
"בסיס פיבונאצ'י"
אפס
גלישה נומרית (מדעי המחשב)
שחיתות בישראל

מפת מדד השחיתות לשנת 2015 של Transparency International (אנ')
ערך זה עוסק בתופעת השחיתות במדינת ישראל.
השחיתות נחלקת לשני סוגים: שחיתות שלטונית ושחיתות עסקית.
שחיתות שלטונית

במדד תפיסת השחיתות של Transparency International לשנת 2021 קיבלה מדינת ישראל ציון 59 בדירוג מ-0 עד 100, כאשר 100 מציין מדינה ללא שחיתות. ישראל מדורגת במקום ה-36 מתוך 180 המדינות במדד. משנת 2016 הציון במדד זה יורד מעט בכל שנה.
בשנת 2008 הצטרפה ישראל לאמנת האו"ם נגד שחיתות.